
REFERAT

pentru avizarea Planului Urbanistic de Detaliu „Sala Polivalenta – Baza Sportiva nr. 2”, str. Dr. Aurel Paunescu Podeanu, Timisoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. UR2009-007246/16.07.2009 si completarile ulterioare, prin care se solicită avizarea din punct de vedere urbanistic a Planului Urbanistic de Detaliu „Sala Polivalenta – Baza Sportiva nr. 2”, str. Dr. Aurel Paunescu Podeanu, Timişoara. 
Având în vedere cerinţele Certificatului de Urbanism nr. 3374 din 20.07.2009.

Intrucat documentatia PUD ,,Sala Polivalenta – Baza Sportiva nr. 2”, str. Dr. Aurel Paunescu Podeanu, Timisoara a fost afisata pe site-ul oficial al Primariei Municipiului Timisoara.
Avand in vedere ca, nu au fost solicitari privind organizarea unei dezbateri publice, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007, consideram ca nu necesita dezbatere publica;
Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Sala Polivalenta – Baza Sportiva nr. 2”, str. Dr. Aurel Paunescu Podeanu, Timişoara.
Planul Urbanistic de Detaliu „Sala Polivalenta – Baza Sportiva nr. 2”, str. Aurel Paunescu Podeanu, Timişoara, este elaborat de SC GENERAL PROJECT SRL, proiect nr. 44/2009, la cererea beneficiarului UNIVERSITATEA POLITEHNICA TIMISOARA. 
Terenul propus pentru construire este situat în intravilanul municipiului Timisoara, in partea de sud-est a orasului, in UTR 44, fiind delimitat: la nord de strada Dr. Aurel Paunescu Podeanu, la est de Statia de transformare 110KV – 20KV ,,Victoria”, la vest si sud de terenuri aflate in proprietatea statului.

Prin P.U.G. Timisoara aprobat prin H.C.L. nr. 157/2002, prelungit prin H.C.L. nr. 139/2007 si PUZ aprobat prin H.C.L. nr. 92/1998 (UTR 2-3), pentru acest amplasament este propusa functiunea de zona de sport si loisir. Terenul este afectat partial de sistematizarea Bd. Sudului si supralargirea str. Dr. Aurel Paunescu Podeanu. 

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş. 
Prin prezentul Plan Urbanistic de Detaliu „Sala Polivalenta – Baza Sportiva nr. 2”, str. Dr. Aurel Paunescu Podeanu, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.


Terenul studiat în suprafaţă totală de 9242 mp, este inscris in C.F. nr. 411344,   Timisoara (provenita din conversia de pe hartie a C.F. nr. 63469, Timisoara), nr. top 8567/1/1/1/1/1, teren intravilan, proprietar UNIVERSITATEA POLITEHNICA TIMISOARA. Terenul studiat este liber de constructii.

Prin prezentul Plan Urbanistic de Detaliu „Sala Polivalenta – Baza sportiva nr. 2”, str. Dr. Aurel Paunescu Podeanu, Timişoara se propune realizarea unei constructii cu functiunea de sala polivalenta cu o capacitate de aproximativ 2200 locuri, in regim de maxim D+P+E, fiind conceputa din 3 tronsoane, astfel: tronson A – care cuprinde spatii administrative, vestiare, grupuri sanitare pentru sportivi, spatii de cazare, in regim de inaltime de P+E, tronson B – care cuprinde sala de sport cu gradene pentru spectatori, spatii tehnice si vestiare, in regim de D+P si tronson C – care cuprinde hol principal, garderoba, bufet, grupuri sanitare pentru public in regim de D+P.
Locurile de parcare necesare functionarii acestei investitii se vor realiza conform R.L.U. la o distanta de cel mult 100m de teren si vor fi calibrate conform Anexei 2 din R.L.U.

Circulatiile auto se vor realiza in conformitate cu avizului Comisiei de Circulaţie.  

Obtinerea Autorizatiei de Construire este conditionata de realizarea locurilor de parcare necesare functiunii propuse exclusiv pe parcelele detinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit cu HCL nr. 139/2007.

Indicii urbanistici:

POT max  = 50 %

CUT max = 1  

Regim de inaltime max. D+P+2E 

Spatii verzi min 25,4% - conform Avizului Agentiei pentru Protectia Mediului nr. 5314 din 05.10.2009.


Se vor respecta condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „Sala Polivalenta – Baza sportiva nr. 2”, str. Dr. Aurel Paunescu Podeanu, Timişoara, se va integra în Planul Urbanistic General al Municipiului Timişoara şi va avea o valabilitate de 5 ani. 

Avand in vedere referatul Directiei Urbanism din cadrul Primariei Municipiului Timisoara, lasam la aprecierea Consiliului Local Timisoara oportunitatea realizarii obiectivului prezentat in acest referat.

